b'\n_START_ARTICLE_\nHyundai Terracan\n_START_SECTION_\nTeknik\n_START_PARAGRAPH_\nHyundai Terracan var ligesom forg\xc3\xa6ngeren bygget p\xc3\xa5 en chassisramme. Hvor baghjulsoph\xc3\xa6nget var udf\xc3\xb8rt som en stiv aksel, var forhjulene oph\xc3\xa6ngt enkeltvis._NEWLINE_Som motor solgtes i Danmark den foran p\xc3\xa5 langs monterede, fra Kia Carnival hentede 2,9-liters firecylindrede dieselmotor med commonrail-indspr\xc3\xb8jtning. Den ydede frem til faceliftet i 2004 110 kW (150 hk) og derefter 120 kW (163 hk). Der fandtes ogs\xc3\xa5 en 3,5-liters V6-benzinmotor med 143 kW (195 hk), og p\xc3\xa5 andre markeder en 2,5-liters dieselmotor uden commonrail-indspr\xc3\xb8jtning med 74 kW (100 hk). De to sidstn\xc3\xa6vnte motorer var modificerede licensudgaver af Mitsubishi-motorer. Den licensbyggede Hawtai Terracan T9 er udstyret med en firecylindret 2,4-liters benzinmotor direkte fra Mitsubishi._NEWLINE_Kraftoverf\xc3\xb8rslen kunne foreg\xc3\xa5 ved hj\xc3\xa6lp af enten en femtrins manuel gearkasse eller en firetrins automatgearkasse og en fordelergearkasse.'